Nargiz Zokirova “Glavnaya ssena” loyihasini tark etishini e’lon qildi

Nargiz Zokirova “Rossiya 1” telekanali orqali namoyish etilayotgan “Glavnaya ssena” (“Bosh sahna”) loyihasidagi ishtirokini to‘xtatishga qaror qildi. Musiqiy shouning efirga uzatilgan to‘rtta dasturidan so‘ng xonanda boshlovchilikni davom ettirishdan bosh tortgan. Bu haqda “Super” xabar bermoqda.

“Ekranda ko‘rganim va suratga olish jarayonida guvoh bo‘lganim bu ko‘rsatuv haqidagi tasavvurlarimga mutlaqo to‘g‘ri kelmadi, — deya ta’kidlagan Nargiz Zokirova. —Ushbu shou mualliflari va ishtirokchilariga hurmatim baland, ammo boshlovchi emas, qo‘shiqchi ekanligim baribir o‘zini bildiryapti. Qachondir yana boshlovchilikka qo‘l urgan taqdirimda ham, boshqa musiqali shouni tanlasam kerak”.
Eslatib o‘tamiz, oldinroq xonanda boshlovchi rolida o‘zini noqulay sezayotgani, bu uning uchun qiyin sinov bo‘layotgani haqida aytib o‘tgan edi.